પોલીસ સૂત્રોના જણાવ્યા અનુસાર વીએમસી નજીક ખંડેરાવ માર્કેટ ચાર રસ્તા ઉપર બુધવારે મધરાત બાદ બે વાગે બે વ્યક્તિઓ પસાર થતાં વાહન ચાલકોને રોકતી હતી. સી.બી.આઇ.ના અધિકારીઓ હોવાનું જણાવી વાહન ચાલકો પાસેથી આર.સી. બુક, લાયસન્સ અપશબ્દો બોલી માંગતા હતા. આ ઉપરાંત ખુલ્લેઆમ વાહન ચાલકોની પાસે નાણાંની માંગણી કરવામાં આવતી હતી. ના આપે તો જેલમાં પૂરી દેવાની ધમકી આપીને ડરાવી દેવામાં આવતા હતા. આ અરસામાં કેટલાક વાહન ચાલકો અને આ બે ભેજાબાજો વચ્ચે બોલાચાલી પણ થઇ હતી. જેના પગલે કોઇ વ્યક્તિ દ્વારા પોલીસ કંન્ટ્રોલ રૂમને જાણ કરવામાં આવી હતી. જેના પગલે ધસી ગયેલી પોલીસે તપાસ કરતાં બંન્ને બોગસ વ્યક્તિઓ હોવાનો ઘટસ્ફોટ થયો હતો.